**Az Országos Környezetvédelmi Tanács véleménye a radioaktív hulladékok átmeneti tárolását vagy végleges elhelyezését biztosító tároló létesítmények biztonsági követelményeiről és az ezzel összefüggő hatósági tevékenységekről szóló kormányrendelet tervezetről**

Az Országos Környezetvédelmi Tanács a fent nevezett kormányrendelet tervezetét áttekintette és ahhoz a következő javaslatokat teszi.

A radioaktívhulladék-tároló létesítmény esetében indokoltnak tartja az Állami Népegészségügyi és Tisztiorvosi Szolgálat Országos Tisztifőorvosi Hivatalát kijelölni, mint szakhatósági részvevőt valamennyi eljáráshoz (létesítési, üzemeltetési, átalakítási, lezárási eljárás).

Továbbá javasoljuk, hogy A …/2014. (...) Korm. rendelet szerinti Időszakos Biztonsági Jelentés kapcsán a sugár-egészségügyi, sugárvédelmi követelményeknek való megfelelés és annak feltételei szakkérdésében a területileg illetékes egészségügyi államigazgatási szerv helyett az Állami Népegészségügyi és Tisztiorvosi Szolgálat Országos Tisztifőorvosi Hivatala kerüljön kijelölésre.

2014. május 27.